राज्य सरकारें आपदा प्रबंधन के लिए जरूरी तंत्र, तकनीक, तैयारी व सतर्कता सुनिश्चित करें। हिमालयवासी अपने लिए एक अलग विकास नीति और मंत्रालय की मांग कर रहे हैं। क्या इस पर ध्यान दिया जाएगा? आखिर ग्रेट हिमालय को संस्कृत में 'हिमाद्रि' यानी आर्द्र हिमालय क्यों कहते है? हरिद्वार को 'हरि का द्वार' और उत्तराखंड-हिमाचल को देवभूमि क्यों कहा गया? पूरे हिमक्षेत्र को 'शैवक्षेत्र' घोषित करने के क्या मायने हैं? शिव द्वारा गंगा को अपने केशों में बांधकर मात्र इसकी एक धारा को धरती पर भेजने का क्या मतलब है? 'कंकर-कंकर में शंकर' का विज्ञान क्या है? इन अवधारणाओं को समझेंगे तो देर-सबेर हम हिमालय के संकट का हल भी निकाल लेंगे।